|  |  |  |
| --- | --- | --- |
| Bestemmesler til Fix First Settle Later |  | *Senest opdateret*  *31. juli 2015*J.nr. |
|  |  |

# ”Fix First Settle Later” princippet

## Generelt

I tilfælde af, at Kunden påberåber sig fejl eller mangler, der er uenighed om kategoriseringen af disse, eller der opstår uenighed omkring levering af Ydelser, kan Kunden kræve, at Leverandøren uden ugrundet ophold igangsætter fejlretning, afhjælpning eller levering af den pågældende Ydelse, uagtet om Leverandøren er uenig i Kundens indsigelser om fejl eller mangler, og uagtet om der er enighed omkring, hvorvidt Ydelsen er betalbar eller ej (”Fix First Settle Later” princippet).

## Uenighed

I tilfælde af uenigheder, herunder hvorvidt der er tale om fejl/mangler, om kategoriseringen heraf, eller hvorvidt Ydelser er betalbare eller ej mv., kan hver Part fremlægge indsigelsen for Kontraktstyringsgruppen (jf. bilag [Samarbejdsorganisation]) med henblik på efterfølgende afklaring og behandling. Dette kan dog ikke fritage Leverandøren fra uden ugrundet ophold at igangsætte fejlretningen/afhjælpe problemet i henhold til Kundens kategorisering, eller fra levering af den pågældende Ydelse.